  Майя Бывальцева Туннэ, 11-тӥ шуркынмонэ, Android инъет вылын ужась мобильной арбериослы ватсэтъёсын тодматозы: «Кылдысин: учим удмуртский» асдышет но «Удмуртско-русско-английский разговорник». Соосты дасязы Удмуртиысь йӧскалык политикая министерство юрттэм улсын, ивортэ удысэтлэн пресс-службаез. Со программаос удмурт кылын вераськыны ас коже дышетскон понна лэсьтэмын. Ватсэт кылъёсты но кылгерӟетъёсты дышетыны, вакчи лекциосты кылзыны, мукет кутӥсьёсын вераськыны, «Нуналлэн кылыз» сярысь тодэ ваёнъёсты, быдэстэм ужъёсъя статистикаез басьтыны луонлык сётоз. Кыллюкамын куинь кылъёсын (англи, ӟуч, удмурт) берыктэмъёсты бырйыны, кулэ кылэз шедьтыны, солэсь чузъяськемзэ кылзыны, быръемаз кулэ чуръёсты ватсаны быгатозы. Приложение интернетэ пыратэк ужалоз. Тодэ вайытом, Удмуртиысь йӧскалык политикая министерствоын азьвылгес веразы вал, ар пумозь одӥгаз телеканалын удмурт кылэз дышетонъя курсъёсты лэзёзы шуыса, соос нылпи садэ ветлӥсь но покчи классъёсын дышетскисьёслы чакламын. Тегъёс: Мерлык Лулчеберет Ижкар Удмуртия удмурткыл йӧскалыкполитикаяминистерство  